Suvi Niiranen

Suvi Maria Niiranen (o.s. Koskinen; s. 24. huhtikuuta 1997 Kauhajoki) on suomalainen moukarinheittäjä. Hän edustaa Kauhajoen Karhua ja häntä valmentavat Arto Rinta-aho, Henri Hänninen ja Veikka Koskinen.Koskinen pyörähteli hulppean ennätysparannuksen Kaustisella – Liipola vei miesten kilpailun

Niiranen sijoittui alle 20-vuotiaiden EM-kilpailuissa Eskilstunassa 2015 neljänneksi, saavutti saman ikäluokan MM-kilpailuissa Bydgoszczissa 2016 pronssia tuloksella 62,49 ja sijoittui alle 23-vuotiaiden EM-kilpailuissa Bydgoszczissa 2017 kahdeksanneksi. Hän kilpaili aikuisten arvokilpailuissa ensimmäisen kerran Eugenen MM-kilpailuissa 2022 ja jäi karsintaan tuloksella 67,98. Budapestin MM-kilpailuissa 2023 hän jäi karsintaan tuloksella 70,81. Niiranen edusti Suomea Pariisin olympialaisissa 2024. Hän heitti karsinnassa tuloksen 67,90, mikä ei riittänyt finaalipaikkaan.Suomen moukarinainen murtui kyyneliin: ”Elämä ei mene aina niin kuin toivoisi” Tokion MM-kilpailuissa 2025 hän karsiutui loppukilpailusta tuloksella 66,37.

Kalevan kisoissa Niiranen saavutti hopeaa vuonna 2023 tuloksella 71,09 ja 2024 tuloksella 68,61 sekä pronssia vuonna 2019 silloisella ennätyksellään 64,87, vuonna 2020 tuloksella 65,17, 2021 tuloksella 66,25 ja 2025 tuloksella 70,15. Kalevan kisoissa 2015 ja 2022 hän sijoittui neljänneksi. Moukarinheiton Suomen talvimestaruuskilpailuissa hän voitti kultaa 2024, oli toinen 2023 ja 2025 sekä kolmas 2021 ja 2022. Niirasen ennätys on kesäkuussa 2023 heitetty 71,10. Painonheitossa (9,07 kg) hän teki Suomen silloisen kaikkien aikojen parhaan tuloksen 21,47 Kurikassa 14. syyskuuta 2019.

Koskinen avioitui kesällä 2025 Teemu Niirasen kanssa ja otti miehensä sukunimen.

 Lähteet 

Luokka:Suomalaiset moukarinheittäjät
Luokka:Vuonna 1997 syntyneet
Luokka:Elävät henkilöt